Laumekių botaninis draustinis
Laumekių botaninis draustinis – saugoma gamtos teritorija (valstybinis draustinis) Pakruojo rajone, 8 km į pietvakarius nuo Žeimelio, 1 km į pietus nuo Laumekių, Ąžuolynės miške, Švitinio baseine. Įsteigtas 1992 m., siekiant išsaugoti Mūšos-Nemunėlio lygumų plačialapių miškų kompleksą su retų rūšių augavietėmis. Auga ąžuolynas su senais ąžuolais, yra „velnio pamestas“ akmuo. Tikėtina, jog čia buvusi baltų šventvietė.